|  |
| --- |
|  |
|  |
|  |
|  |

BRA; Suomen suurlähetystön Brasiliassa vastaus lausuntopyyntöön hallituksen esitykseen eduskunnalle turvallisuusluokitellun tiedon vaihtamisesta ja vastavuoroisesta suojaamisesta Brasilian kanssa tehdyn sopimuksen hyväksymiseksi ja voimaansaattamiseksi

Suomi ja Brasilia ovat allekirjoittaneet sopimuksen 24.7.2024 Brasíliassa. Sopimuksen ratifiointi etenee Brasilian kongressin edustajainhuoneessa, on tällä hetkellä valiokuntakäsittelyssä.

Brasilia on allekirjoittanut vastaavat sopimukset usean maan kanssa, esimerkiksi Ruotsin, Italian ja Espanjan. Sopimus edesauttaisi neuvotteluja erityisesti puolustusteollisuuteen liittyvien hankkeiden osalta. Brasilia on ollut aloitteellinen sopimuksen saamiseksi Suomen kanssa. Brasilia neuvottelee parhaillaan vastaavia sopimuksia mm. Tshekin ja Australian kanssa.

Sopimuksen voimaansaattaminen olisi omiaan edistämään eri suomalaisten yritysten vientipyrkimyksiä Brasiliassa, erityisesti puolustus- ja turvallisuussektoreilla.

Suomen suurlähetystö Brasiliassa tukee sopimuksen voimaansaattamista.

Suurlähettiläs Johanna Karanko

Edustuston päällikön sijainen Iiris Hjelt